Галіна Мікалаеўна Бяляева працуе ў сістэме адукацыі з 1995 года. За гэты час яна прайшла шлях ад педагога-арганізатара да намесніка дырэктара сярэдняй школы № 34 Магілёва. Сёння яна мае кваліфікацыйную катэгорыю “настаўнік-метадыст”, з’яўляецца выдатнікам адукацыі, лаўрэатам конкурсу прафесійнага майстэрства “Настаўнік года”, членам рэспубліканскага клуба “Крыштальны журавель”, аўтарам шэрага электронных сродкаў навучання па гісторыі і краязнаўстве. Знаходзячыся на пасадзе намесніка дырэктара, Галіна Мікалаеўна працягвае выкладаць. Акрамя таго, у яе атрымліваецца сумяшчаць актыўную педагагічную дзейнасць з грамадска значнай работай. Галіна Бяляева — член гарадскога Савета дэпутатаў, двойчы станавілася дэлегатам Усебеларускага народнага сходу.